Emil Mona

Emil Mona (født 1883 i Snåsa, død 1968 i Snåsa) var gårdbruker på Nordre Mona og ordfører i Snåsa 1935–1937. Han var valgt på Bondepartiets liste. Han var også oppnevnt som midlertidig ordfører fra 11. mai 1945 og fram til det ordinære førkrigskommunestyret kunne tre sammen i august.

Han hadde også andre verv i lokalsamfunnet. Han satt i skolestyre, fattigstyre, fjellstyre, og styret for Steinkjer landsgymnas 1933–47, han hadde verv i Snåsa sparebank 1929–60 og var styreformann for Snåsa meieri 1928 og 1940–48.  

Emil Mona gikk i ungdomsårene på Skjetlein landbruksskole 1902–04. Han overtok gården Nordre Mona etter faren Erik Eriksen Mona i 1928 og overlot den til sønnen Jo i 1955. Han var gift med Leikny Mona (født Seem, 1897-1994), som i 1946 ble den andre kvinnen i Snåsa kommunestyre. Svigerfaren Lorents Seem var ordfører 1908–1916.

Referanser 

Ordførere i Snåsa
Sp-ordførere i Nord-Trøndelag